Toshkent viloyatida paxta terimiga chiqqan 92 yoshli onaxonga televizor berildi

Piskent tumanida yashovchi 92 yoshli Kuysinoy aya Anorboyeva paxta terimida qatnashib, paxtakorlarga ruhiy dalda bo‘ldi, deya ma’lum qildi Toshkent viloyati hokimligi matbuot xizmati.

Onaxonning paxta terimdagi ishtiroki uchun viloyat hokimligi tomonidan televizor bilan taqdirlandi. Shuningdek, terimda ishtirok etayotganlar uchun taniqli xonandalar ishtirokida konsert ham o‘tkazilgan.

Avval Andijon viloyati hokimi Shuhratbek Abdurahmonov to‘rt kunda 2,5 tonna paxta tergan oilaga Nexia sovg‘a qilgandi.